Παναγιώτης Αγριογιάννης

Ο Παναγιώτης Αγριογιάννης (2 Ιουλίου 1979) είναι επαγγελματίας διπλωματούχος προπονητής τερματοφυλάκων (κάτοχος UEFA A – Goalkeeping) που την παρούσα χρονική στιγμή εργάζεται ως προπονητής στην ΠΑΕ Ολυμπιακός Πειραιώς. Στο παρελθόν έχει εργαστεί στην ΠΑΕ Παναθηναϊκός, στη FC Al Raed της Σαουδικής Αραβίας και την Ομόνοια Λευκωσίας.

 Ποδοσφαιρική καριέρα 
Ο Παναγιώτης Αγριογιάννης ξεκίνησε το ποδόσφαιρο το 1991 από τις ακαδημίες του Ολυμπιακού αγωνιζόμενος στην θέση του τερματοφύλακα. Παρέμεινε στον Ολυμπιακό για 6 έτη. Συνέχισε να αγωνίζεται ως τερματοφύλακας μέχρι το 2005 οπότε και αποχώρησε λόγω σοβαρού τραυματισμού. 
Σε αυτό το διάστημα αγωνίστηκε σε αρκετές ομάδες, κυρίως της Γ' εθνικής κατηγορίας (Ατρόμητος Πειραιά, Αναγέννηση Σάμου κλπ.).
 Προπονητική καριέρα 
 Η αρχή 
Το 2005 ξεκινάει την εκπαίδευση του στις σχολές προπονητών την ΕΠΟ. Παράλληλα ταξιδεύει στο εξωτερικό για την παρακολούθηση σεμιναρίων για την προπόνηση  τερματοφυλάκων. 
Την ίδια χρονιά αρχίζει την επαγγελματική του δραστηριότητα ως προπονητής τερματοφυλάκων στην Ακαδημία Ποδοσφαίρου «Γιάννης Παθιακάκης» για τις ηλικιακές ομάδες under 11-13-15. Παράλληλα προπονεί τους τερματοφύλακες της ομάδας του Κερατσινίου. 
 Παναθηναϊκός 
Το 2006 κάνει το πρώτο μεγάλο βήμα και βρίσκεται στην Π.Α.Ε. Παναθηναϊκός. Για έξι χρόνια, έως το 2011, έχει την ευθύνη της εκγύμνασης των τερματοφυλάκων της ακαδημίας του Παναθηναϊκού για όλες τις ηλικίες (από U9 έως και την U20).  Νέοι τερματοφύλακες που συνεργάστηκε μαζί τους αρχίζουν να στελεχώνουν τα κλιμάκια των Εθνικών ομάδων, όπως ο Στέφανος Καπίνο και ο Κωνσταντίνος Κότσαρης.

Παράλληλα το 2009 ιδρύει τη δική του ακαδημία τερματοφυλάκων από την οποία αναδεικνύονται πολλοί νέοι τερματοφύλακες που βρίσκουν θέση σε επαγγελματικές ομάδες.
Την ίδια χρονιά ο Καπίνο υπογράφει το πρώτο του επαγγελματικό συμβόλαιο σε ηλικία μόλις 15 ετών, κερδίζοντας και τον τίτλο του καλύτερου νέου τερματοφύλακα στην Ευρώπη. Το 2014 ο νεαρός γκολκίπερ κάνει την ακριβότερη μεταγραφή έλληνα τερματοφύλακα στη γερμανική Μάιντς. 
Παράλληλα οι Αλέξανδρος Ταμπάκης, Αλέξανδρος Αναγνωστόπουλος και Κωνσταντίνος Κότσαρης (ο οποίος αγωνίζεται σήμερα βασικός στην εθνική Ελλάδος under 21) υπογράφουν κι εκείνοι  επαγγελματικά συμβόλαια. 
Το 2012 και μετά από μια επιτυχημένη πορεία με την ομάδα U20 όπου κατακτά το πρωτάθλημα της Super league, προβιβάζεται στην πρώτη ομάδα. Συνεργάζεται με τον Ορέστη Καρνέζη ο οποίος στο τέλος της σεζόν ανακηρύσσεται ως ο κορυφαίος Έλληνας τερματοφύλακας του  πρωταθλήματος και καθιερώνεται στην εθνική ομάδα! Αυτή η εξέλιξη τον φέρνει με μεταγραφή στην ιταλική Ουντινέζε.
Την επόμενη χρονιά (2013) κατακτά το κύπελλο Ελλάδας με την ομάδα του Παναθηναϊκού. Τη σεζόν 2014 – 2015 έρχεται για τον Παναθηναϊκό ο Βρετανός Λουκ Στιλ ο οποίος καθιερώνεται βασικός και στο τέλος της σεζόν του απονέμεται ο τίτλος του κορυφαίου ποδοσφαιριστή της ομάδας του.  
 Σαουδική Αραβία 
Το καλοκαίρι του 2015 αποχωρεί από τον Παναθηναϊκό και προσλαμβάνεται από τη FC Al Raed της Σαουδικής Αραβίας. Δουλεύει με τον Alshammry Fahd έναν Σαουδάραβα τερματοφύλακα ο οποίος αναδεικνύεται ο κορυφαίος γκολκίπερ της Λίγκας για τον Α’ γύρο και καλείται για πρώτη φορά στην εθνική ομάδα της χώρας του σε ηλικία 32 ετών. 
 Ομόνοια 
Τη σεζόν 2016-2017 μετακομίζει στην Κύπρο για την Ομόνοια Λευκωσίας. Ο νεαρός Χριστοδούλου που  συμμετέχει στο ρόστερ της κυπριακής ομάδας με την αρωγή του προπονητή του φτάνει μέχρι την εθνική ομάδα της Κύπρου. 
 Ολυμπιακός 
Τον Σεπτέμβριο του 2017 εντάσσεται στο προπονητικό τιμ του Ολυμπιακού. Με την ομάδα του Πειραιά συμμετέχει στους ομίλους του Champions League με τον τερματοφύλακα Σίλβιο Προτό να συγκαταλέγεται στους mvp του Ολυμπιακού. Την τριετία 2018 - 2021 προπονεί τον Πορτογάλο Ζοσέ Σα ο οποίος υπό την καθοδήγηση του καλείται στην εθνική ομάδα της χώρας του ενώ παράλληλα κερδίζει το βραβείο του ΠΣΑΠ για τον καλύτερο τερματοφύλακα της Super League την αγωνιστική περίοδο 2019-2020. Στο πρωτάθλημα Ελλάδος 2019-20 ο Ζοζέ Σα κράτησε ανέπαφη την εστία του για 29 αγώνες, επίδοση που τον κατέταξε στην 1η θέση σε όλον τον κόσμο, για τη συγκεκριμένη σεζόν. Το καλοκαίρι του 2021 ο Σα πωλείται στη Γουλβς για 8 εκατομμύρια και έγινε η πιο ακριβή μεταγραφή τερματοφύλακα από ελληνική ομάδα. Παράλληλα, ο Αγριογιάννης, τη σεζόν 2019 - 2020 επιτυγχάνει με τον Ολυμπιακό την είσοδο στους ομίλους του Champions League μέσα από τρεις προκριματικούς γύρους και κατακτά, ως μέλος του προπονητικού τιμ το πρωτάθλημα και το κύπελλο Ελλάδας. Τον επόμενη σεζόν 20-21 κατακτά εκ νέου το πρωτάθλημα Ελλάδας. To 2021 - 2022 o Ολυμπιακός με τον Αγριογιάννη στο τεχνικό τιμ συμμετείχε στους ομίλους του Europa League, οπού προκρίθηκε και τελικά αποκλείστηκε στα νοκ άουτ από την Αταλάντα σε διπλό αγώνα. Παράλληλα κερδίζει για τρίτο συνεχόμενο χρόνο το πρωτάθλημα Ελλάδας. Τον Σεπτέμβριο του 2023 εντάσσεται στο τεχνικό τιμ της Νότιγχαμ όπου παραμένει μέχρι τον Φεβρουάριο του 2024 όποτε και επιστρέφει στον Ολυμπιακό. Τον Μάιο της ίδιας χρονιάς κατακτά το Europa Conference League, τον πρώτο ευρωπαϊκό τίτλο που κατακτά ελληνική ομάδα. Από το 2018 συνεργάζεται με τον Κωνσταντή Τζολάκη ο οποίος πήρε θέση βασικού στον τελικό του Κυπέλλου Ελλάδος 2019–20 και έγινε ο νεότερος τερματοφύλακας που αγωνίζεται σε ελληνικό τελικό. Παράλληλα ο νεαρός τερματοφύλακας υπό τις οδηγίες του Αγριογιάννη καθιερώνεται στον Ολυμπιακό και αγωνίζεται βασικός τον τελικό του Europa Conference League

 Στατιστικά καριέρας 
+ Χρονολογία  Ομάδα  Προπονητές που συνεργάστηκε 2006-2011  Ακαδημίες Παναθηναϊκού - U20  Γιάννης Σαμαράς, Χουάν Ραμόν Ρότσα 2012-2015  Παναθηναϊκός  Ζεσουάλντο Φερέιρα, Χουάν Ραμόν Ρότσα, Φαμπριθιάνο Γκονθάλεθ, Γιάννης Αναστασίου 2015-2016  FC Al Raed  Τάκης Λεμονής 2016 -2017  Ομόνοια Λευκωσίας  Τζον Κάρβερ 2017-  Ολυμπιακός Πειραιώς  Τάκης Λεμονής, Οσκαρ Γκαρθία, Χρήστος Κόντης, Πέδρο Μαρτίνς, Καρλος Κορμπεραν, Μίτσελ Γκονζαλεθ, Χοσε Λουίς Μεντιλίμπαρ

 Τίτλοι 
•	Σεζόν 2008-2009.  Πρωτάθλημα Σούπερ Λιγκ under 18 με τον Παναθηναϊκό.

•	Σεζόν 2011-2012.  Πρωτάθλημα Σούπερ Λιγκ under 20 με τον Παναθηναϊκό.

•	Σεζόν 2013-2014.  Κύπελλο Ελλάδας με τον Παναθηναϊκό. 

•	Σεζόν 2019-2020.  Πρωτάθλημα Ελλάδας με τον Ολυμπιακό. 

•	Σεζόν 2019-2020.  Κύπελλο Ελλάδας με τον Ολυμπιακό. 

•	Σεζόν 2020-2021.  Πρωτάθλημα Ελλάδας με τον Ολυμπιακό. 

•	Σεζόν 2021-2022.  Πρωτάθλημα Ελλάδας με τον Ολυμπιακό.

•	Σεζόν 2023-2024.  Europa Conference League με τον Ολυμπιακό.

 Άλλες δραστηριότητες εντός ποδοσφαίρου 
•	Δεκέμβριος 2008.  Συμμετοχή και οργάνωση του καμπ για γκολκίπερ στην Αλεξανδρούπολη

•	Απρίλιος 2010. Διοργάνωση του 1st Greek Goalkeepers Camp στην Αθήνα

•	Απρίλιος 2011. Διοργάνωση του 2nd Greek Goalkeepers Camp στην Αθήνα.
 Διπλώματα – Εκπαίδευση 
 Διπλώματα 
•	2010 EPO UEFA B – License

•	2014 FIFA Seminar Coaching Goalkeeping Diploma (23-27May)

•	2014 - 2015 UEFA A – Goalkeeping License
 Εκπαίδευση 
•	2009. International Training Seminar for Academies – Municipality Vrilission, Greece
•	2009. Goalkeepers Seminar - Pepps
•	6-11 Oct. 2009. Training Seminar of Goalkeeper in KRC Genk, Belgium Rapporter /Coach: Gilbert Roex, Guy Martens.
•	2009. Monitoring the Goalkeeper Coach of Getafe CF, Juan Carlos Arevalo
•	2010. Standard Children’s Soccer Seminar – SFA Chania, Greece
•	2011. Presentation “How must be a Youth Goalkeeper be trained”– Ioannina, Greece
•	2013. International Seminar Reading – Goalkeeping Conference Rapporter /Coach: Eric Steele(Manchester United), Jose Sambade (Deportivo La Coruna)
•	26-28 May 2017. 4ºCongresso Internacional de Treino de Guarda-Redes Goalkeeping International Congress Portugal (Javi Garcia- Sevilla, Hugo Oliveira-Watford F.C.)
 Παραπομπές 
 Σκληρή προπόνηση από του τερματοφύλακες. Βίντεο από την προετοιμασία των τερματοφυλάκων του Ολυμπιακού. https://www.youtube.com/watch?v=Ndh08WIVlkE
Νέος προπονητής τερματοφυλάκων ο Αγριογιάννης. http://www.sport24.gr/football/omades/Olympiakos/neos-proponhths-termatofylakwn-o-agriogiannhs.4862822.html 
Οφείλω πολλά στον Παναθηναϊκό, περίμενα επιβράβευση. http://www.sport24.gr/football/omades/Panathinaikos/agriogiannhs-ofeilw-polla-ston-panathhnaiko-perimena-epivraveysh.3671514.html 
 O Παναγιώτης Αγριογιάννης είναι ο νέος προπονητής τερματοφυλάκων της ομάδας μας. http://omonoianews.com/podosfairo/2016/06/o-panagiotis-agriogiannis-ine-o-neos-proponitis-termatofilakon-tis-omadas-mas/
 Τα... ταχυδακτυλουργικά του Αγριογιάννη! http://www.gazzetta.gr/football/article/522972/ta-tahydaktyloyrgika-toy-agriogiannivds
Βραβεία ΠΣΑΠ: Καλύτερος τερματοφύλακας ο Σα (vid) https://www.novasports.gr/podosfairo/super-league-1/article/1885704/brabeia-psap-kaluteros-termatofulakas-o-sa
Οι δέκα ακριβότερες πωλήσεις, «μέσα» και ο Σα. https://www.gazzetta.gr/football/superleague/2025489/olympiakos-oi-deka-akriboteres-poliseis-mesa-kai-o-sa

 Πηγές 
 Το προφίλ του Παναγιώτη Αγριογιάννη στο Transfermarkt. https://www.transfermarkt.com/panagiotis-agriogiannis/profil/trainer/58025

Κατηγορία:Έλληνες προπονητές ποδοσφαίρου